**LG G7 ThinkQ lanserer bransjeledende AI-teknologi for en uovertruffen brukeropplevelse**

*LGs nyeste mobilflaggskip har smartere kamerafunksjoner, forbedret skjerm, og glassklar lyd som kan nytes både med hodetelefoner og eksterne høyttalere.*

**Oslo, 3. mai 2018 —** LG Electronics (LG) viste for første gang frem deres nye topptelefon, LG G7 ThinkQ for pressen på et arrangement i New York i går. Modellen, som er siste tilskudd i deres kritikerroste G-serie med smarttelefoner, kommer med en rekke nye funksjoner og egenskaper som gjør mobilopplevelsen bedre enn noensinne.

Støttet av den nyeste Qualcomm® Snapdragon™ 845-mobilplattformen, tilbyr LG G7 ThinQ 4GB/6GB RAM og 64GB/128GB intern lagring, som gjør det mulig å kjøre avanserte oppgaver og apper med letthet. Med sin 6,1-tommers skjerm, som er hakket større enn forgjengeren, ligger LG G7 ThinkQ godt i hånden.

I tråd med den nye designretningen til G-serien, har G7 ThinQ kanter i børstet metall som gir et slankt og elegant uttrykk. Toppmodellen er støv- og vanntett (IP68), og Gorilla Glass 5 på begge sider sørger for økt robusthet. G7 ThinQ er designet for å tilfredsstille kravene i MIL-STD 810G-tester, som er basert på den amerikanske hærens metoder for å evaluere ytelse under harde forhold.

**Forbedret kamera med AI-teknologi**

LG G7 ThinQ har blitt oppgradert for å gi høyoppløselige bilder med enda skarpere detaljer, med et 8MP-kamera foran, i tillegg til 16MPpå baksiden med både standard og Super Wide Angle-linse. LGs berømte vidvinkelkamera tar nå enda vakrere landskapsbilder med mindre kantforvrengning, og selfiene blir skarpere og mer naturlige sammenlignet med tidligere LG-modeller.

LG har forbedret AI-funksjonene ytterligere i kameraet, som først debuterte i LG V30S ThinQ. AI CAM tilbyr nå 19 ulike kamerainnstillinger, opp fra åtte, for enda mer intelligensoptimerte bilder. Brukere kan dessuten velge blant tre andre alternativer dersom man ikke ønsker å bruke innstillingen som anbefales av AI CAM.

Fotografering i dårlige lysforhold er ikke lenger noe problem med LG G7 ThinQs nye Super Bright-kamera. Kameraet gir bilder som er opptil fire ganger lysere enn det som vanligvis er resultatet når man knipser bilder i svakt lys. Ved hjelp av å kombinere pikselbinding og programvarebehandling, justerer AI-algoritmen automatisk kamerainnstillingene når du tar bilder i svakt lys.

LG har også lagt til andre nye funksjoner som gjør fotografering på LG G7 ThinQ morsommere enn noensinne. Live Photo-modus registrerer ett sekund ekstra både før og etter bildet tas for å fange uventede øyeblikk eller uttrykk som man normalt ville gått glipp av. Ved hjel av ansiktsgjenkjenning kan man generere morsomme 2D- og 3D-klistremerker, som solbriller og pannebånd, som vises direkte i bildet.

Nytt i G-serien er dessuten portrettmodus, som gir proffe portrettbilder med uskarp bakgrunn. Bokeh-effekten kan brukes både av standard- og Super Wide Angle-objektivet, som gir alle fotoelskere enda flere kreative alternativer.

**Lettere og smartere med AI**

LG G7 ThinQ vil være en av de første smarttelefonene som kan bruke de kommende Google Lens-funksjonene. Google Lens gir en ny måte å søke på ved hjelp av AI og datasyn. Som en del av Google Assistant og Google Photos, kan Google Lens gi enda mer informasjon om objekter som landemerker, planter, dyr og bøker, i tillegg til å identifisere tekst. Besøk nettsteder, knytt opp visittkort til kontakter, legg til hendelser i kalenderen eller slå opp en rett på en restaurantmeny – alt gjennom Google Lens. Flere detaljer rundt Google Lens vil bli avslørt på Google I/O.

Knappen for de ulike AI-funksjonene er plassert like under volumtastene. Et enkelt trykk starter Google Assistant og dobbeltklikk aktiverer Google Lens. Ved å holde inne knappen kan du kommunisere med Google Assistant.

Med Super Far Field Voice Recognition (SFFVR) og smarttelefonens svært sensitive mikrofon kan Google Assistant gjenkjenne talekommandoer fra opptil fem meter unna. SFFVR er dessuten i stand til å skille kommandoer fra bakgrunnsstøy, selv når TV-en står på, og gjør LG G7 ThinQ tilet godt alternativ som AI-styrt høyttaler i hjemmet. LGs brukerkommandoer for Google Assistant er utvidet i LG G7 ThinQ, slik at du kan gjøre enda flere ting, kun ved hjelp av stemmen.

**Super Bright-skjermen blender konkurrentene**

Det første kundene vil legge merke til ved LG G7 ThinQ er mest sannsynlig den nye 6,1-tommers QHD+(3120x1440)-skjermen, med et 19,5:9 FullVision-skjermforhold og bezel-kant nederst, som er nesten 50 prosent smalere enn på LG G6. Basert på LGs nye LCD-teknologi, har Super Bright Display-skjermen lysstyrke opp til en bransjeledende 1000 nit og 100 prosent DCI-P3-farger. Det blir med andre ord ikke noe problem å se hva som er på G7 ThinQ-skjermen selv i direkte sollys.

Avhengig av bruk og innhold, kan skjermen stilles inn på seks forskjellige visningsmoduser: Auto, Eco, Cinema, Sports, Game og Expert. I automatisk modus analyserer telefonen innholdet i spill eller bilder, og optimaliserer skjermen og strømforbruket deretter. Brukeren kan også selv finjustere bildet ved å endre skjermtemperaturen og RGB-nivåene.

Smarttelefonens New Second Screen gir brukerne muligheten til å skreddersy skjermens uttrykk . Skjermen kan strekkes helt ut for et kantløst utseende, eller ha et mer tradisjonelt uttrykk der varslingslinjen er svart. Brukerne kan også endre farge på varslingslinjen for et personlig uttrykk.

**Uovertruffen lydopplevelse i en smarttelefon**

Ved å holde på LGs løfte om å levere uovertrufne lydopplevelser på sine smarttelefoner, tilbyr G7 ThinQ førsteklasses, bransjeledende lydinnovasjoner. Tilgjengelig for første gang i G7 ThinQ, bruker Boombox-høyttalerne innsiden av smarttelefonen som et resonanskammer for å levere dobbelt så mye bass som andre mobiler. Dette gir kraftig "boombox"-lyd helt uten behov for eksterne høyttalere. Når mobilen plasseres på en solid overflate eller en boks, bruker smarttelefonen resonanskammeret sitt som en woofer for å forsterke bassen enda mer.

LG G7 ThinQ er også den første smarttelefonen som tilbyr DTS:X for å levere virtuell 3D-lyd for alt innhold, opp til 7.1-kanals lyd med hodetelefoner. LG G7 ThinQ er utstyrt med en Hi-Fi Quad DAC som gir svært rik lyd, spesielt når man bruker hodetelefoner med høy impedans.

– LG G7 ThinQ bygger på fundamentet vårt og markerer et nytt kapittel for vårt selskap, sier Hwang Jeong-hwan, president for LG Electronics Mobile Communications Company. – Gjennom en kombinasjon av personlige og smarte AI-funksjoner med nyttige smarttelefonfunksjoner, er dette LGs mest praktiske smarttelefon hittil.

LG G7 ThinQ vil rulle ut de kommende dagene i Sør-Korea etterfulgt av Nord-Amerika, Europa, Latin-Amerika og Asia. Pris og kjøpsinformasjon vil bli annonsert når tilgjengeligheten er kjent lokalt.

**Tekniske spesifikasjoner:**

\* Chipset: Qualcomm® Snapdragon™ 845 Mobile Platform

\* Skjerm: 6.1-inch QHD+ 19.5:9 FullVision Super Bright Display (3120 x 1440 / 564ppi)

\* Minne: 4GB LPDDR4x RAM / 64GB UFS 2.1 ROM / MicroSD (opp til 2TB)

\* Kamera:

o Bakre x 2: 16MP supervidvinkel (F1.9 / 107°) / 16MP (F1.6 / 71°)

o Front: 8MP vidvinkel (F1.9 / 80°)

\* Batteri: 3000mAh

\* OS: Android 8.0 Oreo

\* Størrelse: 153,2 x 71,9 x 7,9mm

\* Vekt: 162g

\* Nettverk: Wi-Fi 802.11 a, b, g, n, ac / Bluetooth 5.0 BLE / NFC / USB Type-C 2.0 (3.1-kompatibel)

\* Farger: New Aurora Black / New Moroccan Blue

\* Annet: Super Bright Display / New Second Screen / AI CAM / Super Bright Camera / Super Far Field Voice Recognition / Boombox Speaker / Google Lens / AI Haptic / Hi-Fi Quad DAC / DTS:X 3D Surround Sound / IP68 Water and Dust Resistance / HDR10 / Google Assistant Key / ansiktsgjenkjenning / fingeravtrykksleser / Qualcomm® Quick Charge™ 3.0 Technology / trådløs lading / MIL-STD 810G Compliant / FM-radio

# # #

**Om LG Electronics Mobile Communications**
LG Electronics Mobile Communications Company er et globalt ledende selskap innenfor mobil kommunikasjon. Gjennom sin fremstående teknologi og innovative design utvikler LG produkter som skaper en bedre livsstil for konsumenter verden over via en komplett smarttelefon-opplevelse. Som et ledende selskap innen 4G Long Term Evolution (LTE) fortsetter LG sitt engasjement for å skape banebrytende LTE-teknikk og møte konsumentenes behov gjennom differensierte LTE-produkter av høyeste kvalitet, som baseres på selskapets besittelse av LTE-patent og tekniske kunnskap.

*Pressekontakt:*

|  |  |
| --- | --- |
| LG-One Gambit Hill+Knowlton (LGs PR-byrå) Tel: +47 415 08 757 E-post: lg-onenorway@lg-one.com  | Amelia Saerom Lee Nordic Digital & PR Manager LG Electronics Nordic AB Box 83, 164 94 Kista Mobil: +46 (0)764 141 607 E-post: amelia.lee@hsaduk.com |